ประวัติวัดธาตุมหาชัย

ประวัติการสร้างพระธาตุมหาชัย พระธาตุมหาชัยองค์เดิม สร้างเสร็จเมื่อ พ .ศ . ๒๕๑๘ โดยดำริของหลวงปู่ หลังจาก ที่หลวงปู่ได้นำพาญาติโยมมาสร้างบ้านมหาชัยและสร้างวัดโฆษะการาม ต่อมาจึงดำริที่จะสร้าง พระธาตุขึ้น เพื่อเป็นเครื่องยึดเหนี่ยวทางจิตใจของชาวพุทธ โดยได้รับความรวม มือจาก ญาติโยม ชาวตำบลมหาชัยทุกหมู่บ้านได้นำเอาหินลูกรัง และดินมากองรวมกันให้เป็นเนินสูง เพื่อ จะให้เป็นฐานพระธาตุ จนได้เนินสูงพอสมควร ต่อมาได้มีหน่วยงาน ของทางราชการมาช่วย เช่น หน่วยงานเร่งรัดพัฒนาชนบท (ร .พ .ช .) ได้นำรถแทรกเตอร์มา ช่วยทำฐานพระธาตุเพียงหยาบๆ จนได้ฐานพระธาตุกว้าง ๑๗ เมตร ยาว ๒๓ เมตร สูง ๔ .๕๐ เมตร การสร้าง พระธาตุหลวงปู่ ได้ดำเนินการสร้างแบบค่อยเป็นค่อยไป อาศัยกำลังจากญาติโยมและพระภิกษุสามเณรในวัด

พ .ศ . ๒๕๑๒ ศิษย์หลวงปู่คนหนึ่ง คือ พระมหาเฉวต วชิรญาโณ จำพรรษา อยู่ที่นครเวียงจันทร์ ประเทศลาว ได้เดินทางมาเยี่ยมนมัสการหลวงปู่ และได้นำเอา พระอรหันต์สารีริกธาตุของพระอัญญาโกณฑัญญะ ปฐมสาวก ถวายแด่หลวงปู่ เพราะ เลื่อมใสเห็น ว่าหลวงปู่กำลังสร้าง พระธาตุ พ .ศ . ๒๕๑๔ หลวงปู่ได้ทำพิธีวางศิลาฤกษ์พระธาตุขึ้น โดยได้อาราธนา พระเทพรัตนโมลี เจ้าคณะจังหวัดนครพนมในสมัยนั้น มาเป็นประธานในพิธีสงฆ์ทางฝ่ายบ้านเมือง ได้เชิญ พลตรียง ณ นคร ผู้ว่าราชการจังหวัดนครพนม เป็นประธาน แต่ท่านผู้ว่าฯ ติดราชการ จึงให้ พันตรีอรุณ สังฆบรรณ ปลัดอำเภอ ผู้เป็นหัวหน้ากิ่ง อำเภอปลาปาก มาทำหน้าที่เป็นประธานแทน เมื่อเสร็จจากพิธีวางศิลาฤกษ์แล้วได้ลงมือก่อสร้างองค์พระธาตุโดยพระมหาเฉวต วชิรญาโณ เป็นช่าง และนายทองดี ศรีสุวงค์ เป็นผู้ช่วยได้ก่อสร้างขึ้นมาจนเป็นพระธาตุรูป ๘ เหลี่ยม สูงประมาณ ๗ เมตร ในการก่อสร้างองค์พระธาตุ ได้อาศัยกำลังทรัพย์จากญาติโยมจากชาวตำบลมหาชัย และตำบล ใกล้เคียงได้บริจาคในรูปปัจจัยบ้างวัสดุก่อสร้างบ้าง เช่น หิน ซึ่งถากเป็นแผ่นๆ กว้าง ๑๕ เซนติเมตร ยาว ๓๐ เซนติเมตร หนา ๑๐ เซ็นติเมตร พ .ศ . ๒๕๑๕ นายพิศาล มูลศาสตร์สาทร รองผู้ว่าราชการจังหวัดนครพนมสมัยนั้นเดินทางมาตรวจเยี่ยมชุดคุ้มครองตำบลมหาชัย ท่านได้เห็นพระธาตุและเห็น ความพร้อมเพียง ของชาวบ้านที่ช่วยกันก่อสร้างพระธาตุ จึงเกิดความเลื่อมใสศรัทธา ได้เข้ามากราบนมัสการ หลวงปู่และได้ปวารณาตัวขอเป็นผู้อุปถัมภ์ ต่อมาท่านได้ให้นายช่างหน่วยเร่งรัดพัฒนาชนบทเขียนแบบแปลนพระธาตุขึ้น นำเสนอหลวงปู่ และได้ดำเนินการก่อสร้างองค์พระธาตุตามแบบแปลนจนเป็นผลสำเร็จสวยงาม

พ .ศ . ๒๕๑๗ พลตำรวจโทวศิษฐ์ เดชกุญชร (ยศในขณะนั้น ) ราชองครักษ์ ในพระบาทสมเด็จพระเจ้าอยู่หัวภูมิพลอดุลยเดช ได้เดินทางมาตรวจเยี่ยมค่าย คุ้มครองตำบล (ช .ค .ต .) และชุดปฏิบัติการช่วยเหลือประชาชน (ป .ช .ป .) ท่านได้มาเห็น องค์พระธาตุก็เกิดความเลื่อมใส ได้ถามประวัติความเป็นมาขององค์พระธาตุจนถึง การก่อสร้าง และกำหนดวันแล้วเสร็จ หลังจากนั้น ท่านได้นำความกราบบังคมทูล พระบาทสมเด็จพระเจ้าอยู่หัว ต่อมาเมื่อวันที่ ๒๕ พฤษภาคม พ .ศ . ๒๕๑๘ ซึ่ง เป็นวันวิสาขบูชา พระบาทสมเด็จพระ เจ้าอยู่หัว พร้อมด้วยสมเด็จ พระนางเจ้าฯ พระบรมราชินีนาถ ได้เสด็จพระราชดำเนินทรงนำพระบรมสารีริกธาตุมาบรรจุไว้ที่ องค์พระธาตุมหาชัย และทรงเวียนเทียนรอบองค์พระธาตุด้วยพระองค์เองพร้อมด้วย ข้าราชบริพารและพสกนิกรฯ

ข้อมูลจำเพาะ (พระธาตุองค์เดิม ) ฐานและองค์พระธาตุรูปทรงแปดเหลี่ยม ฐานพระธาตุกว้าง ๓๒ เมตร ยาว ๓๒ เมตร มี ๒ ชั้น ชั้นล่างสูง ๒ .๕๐ เมตร ชั้นบนสูง ๒ เมตร ฐานพระธาตุ ภายนอก ใช้หินแม่รังแผ่นโต ๆ นำมาถากเป็นแผ่นจำนวนทั้งหมด ๕ ,๓๒๐ แผ่น แต่ละแผ่น กว้าง ๑๕ ซ .ม . ยาว ๓๐ ซ .ม . หนา ๑๐ ซ .ม . องค์พระธาตุสูง ๑๐ .๕๐ เมตร รวมทั้งฐานสูง ๑๕ .๐๐ เมตร รวมทั้งฉัตรสูง ๑๖ เมตร ประวัติองค์พระธาตุองค์ปัจจุบัน ในปี พ .ศ . ๒๕๓๖ หลวงปู่ได้ดำริที่จะสร้างองค์พระธาตุเจดีย์ครอบองค์เดิม จึงได้ทำหนังสือถึงสำนักพระราชวัง เพื่อขออนุญาตสร้างพระธาตุเจดีย์ครอบองค์เดิม ต่อพระบาทสมเด็จพระเจ้าอยู่หัว เพื่อถวายเป็นพระราชกุศลแด่พระบาทสมเด็จพระเจ้าอยู่หัว ในวาระที่พระองค์ทรงครองราชย์ครบ ๕๐ ปี ในปี พ .ศ . ๒๕๓๙ หลังจากนั้น จึงได้ดำเนินการก่อสร้างองค์พระธาตุขึ้นในลักษณะองค์เดิม คือ มีรูปทรงแปดเหลี่ยม โดยครอบองค์เดิม ระยะห่างจากองค์เดิมกว้าง ๑ เมตร พระธาตุที่สร้างครอบนี้สูงรวมฐาน ๓๗ เมตร ที่คงรูปทรงแปดเหลี่ยมนั้นมีความหมายเป็นปริศนาธรรมของหลวงปู่ คือ พระธาตุรูปทรงแปดเหลี่ยม หมายถึงมรรคมีองค์แปด และที่สูง ๓๗ เมตร หมายถึง ธรรมเป็นเครื่องตรัสรู้ ๓๗ ประการ (โพธิปักขิยธรรม ๓๗ ประการ ) มรรค ๘ มี สัมมาทิฏฐิ ความเห็นชอบ , สัมมาสังกัปปะ ความดำริชอบ , สัมมาวาจา เจรจาชอบ , สัมมากัมมันตะ ทำการงานชอบ , สัมมาอาชีวะ เลี้ยงชีวิตชอบ , สัมมาวายามะ ความเพียรชอบสัมมาสติ ระลึกชอบ , สัมมาสมาธิ ตั้งใจชอบ โพธิปักขิยธรรม ๓๗ ประการ ได้แก่

สติปัฏฐาน ๔ , สัมมัปปธาน ๔ , อิทธิบาท ๔ , อินทรีย์ ๕ , พละ ๕ , โพชฌงค์ ๗ , มรรค มีองค์ ๘ , องค์พระธาตุมหาชัยองค์ใหม่ที่สร้างครอบองค์เดิมนั้น สร้างเสร็จเมื่อ พ .ศ . ๒๕๓๙ พระบาทสมเด็จพระเจ้าอยู่หัวฯ โปรดเกล้าฯ ให้สมเด็จพระบรมโอรสาธิราช สยามกุฏราชกุมาร ผู้แทนพระองค์เสด็จยกฉัตรพระธาตุ เมื่อวันพฤหัสบดีที่ ๑๔ พฤศจิกายน พ .ศ . ๒๕๓๙ ประวัติพระพุทธศักดิ์สิทธิ์ (พระคู่บ้านมหาชัย ) พระพุทธศักดิ์สิทธิ์มหาชัย เป็นพระปางสะดุ้งมาร ขนาดหน้าตัก ๑๓ นิ้ว สูง ๑๘ นิ้ว สีทองขัดมัน มีพระพุทธลักษณะสวยงามมาก ปัจจุบันประดิษฐานชั้นบนของกุฏิเจ้าอาวาส ของวัดธาตุมหาชัย ตำบลมหาชัย อำเภอปลาปาก จังหวัดนครพนม เมื่อปีพุทธศักราช ๒๕๐๐ พระอาจารย์คำพัน โฆสปัญโญ (ปัจจุบันคือพระสุนทร ธรรมากร ) เจ้าอาวาสวัดโฆษการาม (ปัจจุบันคือวัดธาตุมหาชัย ) มีความประสงค์จะสร้าง พระพุทธปฏิมากรเป็นพุทธบูชาร่วมฉลอง ๒๕ พุทธศตวรรต (ครบรอบ ๒๕๐๐ ปี ของพุทธศาสนา ) จึงได้ออกเสาะหาดูว่าพระพุทธรูปที่วัดไหนจะมีพุทธลักษณะที่สวยงาม ถูกตาถูกใจบ้าง ปรากฏว่าไปพบพระพุทธรูปที่วัดกลางในเขตเทศบาลอำเภอเมือง จังหวัด จังหวัดนครพนม จึงได้เรียนถามท่านเจ้าอาวาส (พระอาจารย์ศรีพอง ) ถึงประวัติพระพุทธรูป ท่านพระอาจารย์ศรีพองได้บอกว่าพระพุทธรูปองค์นี้เป็นพระที่เก่าแก่มาก เป็นสมบัติคู่วัดกลางมานานแล้ว และด้ทราบมาเพียงเล็กน้อยว่า เป็นพระพุทธที่อยู่ในถ้ำ เมืองมหาชัย ประเทศลาว ญาติโยมได้นำมาประดิษฐานไว้ที่วัดกลางประมาณ ๓๐๐ ปีมาแล้ว ประชาชนเคารพมาก เมื่อได้ทราบประวัติเพียงเล็กน้อยก็เป็นที่พอใจ ประกอบไปด้วย มีพระพุทธลักษณะงดงาม จึงเกิดปีติยินดีและศรัทธา เลื่อมใส จึงตกลงใจจะขอ จำลองไปบูชา ท่านเจ้าอาวาสวัดกลางก็ยินดีด้วยที่หลวงปู่จะขอจำลองแบบไปหล่อจึงได้กลับมาประกาศให้ญาติโยมทราบเตรียมหาทองเหลือง ทองแดงเพื่อทำการหล่อองค์พระ จากนั้นหลวงปู่จึงไปติดต่อช่างหล่อพระทันที ไปได้ช่างที่แขวงเมืองท่าแขก ประเทศลาว ชื่อนายสมัง เป็นช่างที่มีฝีมือดีมาก เมื่อได้ตกลงราคาและกำหนดวันเวลาเรียบร้อย จึงได้เชิญ นายช่างสมัง มาทำการหล่อที่วัดโฆษการาม ใช้ทองเหลือง ทองแดงหนัก ๒๕๐๐ หุน ในพิธีหล่อตอนสุมทองชาวบ้านได้นำเงินทองนาคตามเเต่ศรัทธาไปใส่ในเบ้าที่กำลังสุมทองอยู่ เมื่อหล่อเป็นองค์พระแล้วเป็นที่น่าอัศจรรย์แทนที่ทองคำจะลงไปรวมที่พระเกศ กับ ปรากฏที่พระพักตร์และที่พระอุระ ทั้งนี้เป็นเพราะแรงอธิษฐานของหลวงปู่ได้ตั้งอธิฐานว่า ขอให้ทองคำรวมอยู่ที่หน้าและที่อกตรงหัวใจ ก็ได้สมดังจิตที่ ตั้งไว้ทุกประการจึงได้ทำพิธีเบิกพระเนตรสมโภชตามประเพณี และถวายพระนามว่า ซพระพุทธศักดิ์สิทธิ์มหาชัยป ความศักดิ์สิทธิ์ ในปีใดเกิดฝนแล้งชาวบ้านจะมาถวายน้ำสรงและนำออกแห่ไปตามหมู่บ้านแล้วฝนก็จะตกลงมาทุกครั้งไป นอกจากนั้นชาวบ้านยังนิยมขอน้ำมนต์ไปอาบบ้าง รับประทานบ้างเพื่อแก้โรคบางอย่างและให้เกิดโชคลาภแล้วแต่จะปรารถนา ชาวบ้านในตำบลมหาชัย และใกล้เคียงเคารพนับถือมาก ปัจจุบันนี้องค์พระพุทธศักดิ์มหาชัย ประดิษฐ์สถานบนชั้นบนของกุฏิพระเดชพระคุณหลวงปู่ และเปิดโอกาสให้พุทธศาสนิกชนได้กราบสักการะได้ทุกวัน พิเศษในช่วงวันตรุษ สงกรานต์ ทางวัดได้อัญเชิญมาประดิษฐ์สถานที่หน้ากุฏิพระเดช พระคุณหลวงปู่เพื่อให้พุทธศาสนิกชน ได้สรงน้ำอธิษฐานขอพรเพื่อความเป็นสิริมงคล

แนะนำวัดธาตุมหาชัย เดินทางมาจากต่างจังหวัด ตามถนนสายสกลนคร -นครพนม ถึงหลักกิโลเมตรที่ ๓๗ ก่อนถึงตัวจังหวัดนครพนม จะถึงทางเข้าวัดธาตุมหาชัย ซึ่งอยู่ทางขวามือ ระยะทางจากถนนใหญ่เข้าสู่วัด ประมาณ ๑ กิโลเมตรเศษ ๆ เมื่อท่านเดินทางถึงวัดแล้ว ด้านหน้าของวัด จะมีประตูเข้า ๓ ประตู ประตูแรกจะเข้าสู่กุฏิหลวงปู่ซึ่งเป็นกุกิสองชั้น หลวงปู่จะพักอยู่ชั้นแรก ชั้นที่สองเป็นที่ประดิษฐานพระพุทธศักดิ์สิทธิ์พระคู่บ้านมหาชัย พระพุทธรูปองค์แรกที่หลวงปู่สร้างเอง เมื่อปี พ .ศ . ๒๕๐๐ ทิศตะวันออกของกุฏิหลวงปู่ คือ กุฏิสองชั้นเป็นกุฏิที่จำพรรษาของพระภิกษุสามเณร และรองเจ้าอาวาส ทางด้านทิศตะวันตกของกุฏิหลวงปู่ คือกุฏิเจ้าอาวาสหลังเดิม ปัจจุบันเป็นที่จำพรรษาของผู้ช่วยเจ้าอาวาส ถัดจากนั้นไป ได้แก่ หอระฆัง ห้องสมุดประจำวัดโรงเรียน พระปริยัติธรรม ห้องน้ำ โรงครัว และศาลาการเปรียญ ภายในศาลาการเปรียญหลังนี้จะมีพระพุทธชินราชจำลอง พร้อมด้วยพระพุทธ รูปสำคัญ ๆ หลายองค์ ตามฝาผนังจะเป็น ภาพเขียนพุทธประวัติ พระเจ้าสิบชาติ และภาพพระเวสสันดรชาดกทั้งกัณฑ์ ต่อจาก

ศาลาการเปรียญไป เป็นอุโบสถ ภายในอุโบสถมีพระพุทธศักดิ์สิทธิ์มหาชัยจำลองจาก องค์จริงบนกุฏิหลวงปู่ ประดิษฐานเป็นพระประธาน นอกจากนั้น ก็ยังมีตัวอย่าง พระบรมสารีริกธาตุของพระพุทธเจ้าและอัฏฐิของพระอรหันต์สาวกอีกหลายองค์ และยังมีพระพุทธรูปยืน ที่แกะสลักจากไม้สะเดาหวาน ฝาผนังด้านหน้าพระประธาน เป็นภาพพุทธประวัติปางผจญมาร ด้านหลังพระประธานเป็นภาพพุทธประวัติปางเสด็จ ลงจากสวรรค์ชั้นดาวดึงส์ ส่วนฝาผนังทั้งสองข้างเป็นภาพการอพยพมาสร้างหมู่บ้าน ในการสร้างพระธาตุ และภาพวาด พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถเสด็จพระราชดำเนินทรงประกอบพิธีบรรจุพระบรมสารีริกธาตุ ขององค์สมเด็จพระสัมมาสัมพุทธเจ้า เมื่อวันที่ ๒๕ พฤษภาคม ๒๕๑๘ ซึ่งตรงกับ วันเพ็ญเดือน ๖ (วันวิสาขบูชา ) ออกจากอุโบสถไปทางทิศตะวันใต้ จะเป็นพระพุทธรูปปางแสดงปฐมเทศนา โปรดปัญจวัคคี ประดิษฐานอยู่ภายใต้ต้นพระศรีมหาโพธิ์ ที่นำมาปลูกจากประเทศอินเดีย ต่อจากนั้นก็เป็นองค์พระธาตุมหาชัย ประดิษฐานอยู่บนฐานสองชั้น องค์พระธาตุรูปทรงแปดเหลี่ยม สูง ๓๗ เมตร ภายในบรรจุพระบรมสารีริกธาตุ ของพระพุทธเจ้า และอัฏฐิของพระอรหันตะสาวกอีก ๗ องค์ คือ พระอัญญาโกณฑัญญะเถระ พระสารีบุตรเถระ พระมหาโมคคัลลานะเถระ พระมหากัจจายะนะเถระ พระอานนท์เถระ พระอนุรุทธะเถระ และพระระโสสัตเถระ ตรงบันไดทางขึ้นสู่องค์พระธาตุมหาชัยทั้งสองชั้น จะเป็นรูปพญานาค ๕ เศียร และปูชนียะสถานที่สำคัญแห่งหนึ่งของวัดธาตุมหาชัยคือ หอพระไตรปิฎก หอพระไตรปิฎกตั้งอยู่ทางด้านทิศตะวันออกเฉียงใต้ขององค์พระธาตุ ภายในหอพระไตรปิฎกนี้ มีพระพุทธรูปปางต่างๆ และหนังสือพระไตรปิฎกทั้งภาคภาษาไทย และภาษามคธ

(ภาษาบาลี ) ด้านขวามือของหอพระไตรปิฎกคือศาลาอเนกประสงค์ ใช้สำหรับจัดงานนมัสการ องค์พระธาตุมหาชัย และบุญประจำปี ซึ้งทางวัดกำหนดเอาวันขึ้น ๑๓ -๑๔ ๑๕ ค่ำ เดือน ๔ ของทุกปี งานนมัสการองค์พระธาตุมหาชัย นับตั้งแต่ พ .ศ . 2519 เป็นต้นมา ชาวอำเภอปลาปากได้พร้อมใจกันกำหนด เอาวันขึ้น 13-14 -15 ค่ำ เดือน 4 เป็นวันจัดงานนมัสการพระธาตุมหาชัย เป็นประจำ ทุกปี งานวันคล้ายวันมรณภาพหลวงปู่ กำหนดจัดงานวันที่ 24 เดือนพฤศจิกายน ของทุกปี งานวันคล้ายวันเกิดหลวงปู่ กำหนดจัดงานทุกวันที่ 10 เดือนมกราคม ของทุกปี (จัดที่วัดป่ามหาชัย )

ประวัติพระเดชพระคุณพระสุนทรธรรมากร (หลวงปู่คำพันธ์ โฆสปัญโญ ) พระเดชพระคุณพระสุนทรธรรมากร (หลวงปู่คำพันธ์ โฆสปัญโญ ) อายุ ๘๙ พรรษา ๕๙ (พ .ศ .๒๕๔๖ ) เจ้าอาวาสวัดธาตุมหาชัย บ้านมหาชัย ต .มหาชัย อ .ปลาปาก จ .นครพนม สถานะเดิม ชื่อ คำพันธ์ ศรีสุวงค์ เกิดเมื่อวันที่ ๑๐ มกราคม พุทธศักราช ๒๔๕๘ โยมบิดาชื่อ นายเคน ศรีสุวงค์ โยมมารดาชื่อ นางล้อม ศรีสุวงค์ เป็นบุตรคนโต มีพี่น้องร่วมบิดา -มารดาเดียวกัน ๒ คน คือ ๑ . พระเดชพระคุณพระสุนทรธรรมากร (คำพันธ์ ศรีสุวงค์ ) ๒ . นายพวง ศรีสุวงค์ (ถึงแก่กรรม ) และมีน้องร่วมมารดา แต่ต่างบิดากัน อีก ๔ คน คือ

๑ . นางสด วงษ์ผาบุตร (ถึงแก่กรรม เมื่อ พ .ศ . ๒๕๓๗ )

๒ . ด .ช .บด แสนสุภา (ถึงแก่กรรม )

๓ . ด .ญ .สวย แสนสุภา (ถึงแก่กรรม )

๔ . นางกดชา เสนาช่วย (ถึงแก่กรรม )

การบรรพชา -อุปสมบท วันที่ ๗ กันยายน ๒๔๗๕ (อายุ ๑๗ปี ) ได้บรรพชาเป็นสามเณร ที่วัดศรีบุญเรือง บ้านหนองหอย ต .นาแก อ .นาแก จ .นครพนม โดยมี พระอาจารย์เชือม เป็นพระอุปัชฌาย์ หลังจากได้บรรพชาแล้วก็ได้ศึกษาอักษรธรรม และหนังสือสูตรตามแบบโบราณ ในขณะเดียวกันก็ได้ฝึกปฏิบัติกัมมัฎฐานควบคู่ไปด้วย หลังจากบรรพชาได้ ๓ พรรษาได้ออกเดินธุดงค์ทรงกรดไปที่จังหวัดเลย พร้อมกับ พระภิกษุ ๒ รูป คือ พระภิกษุบุญ และพระภิกษุวัน ก่อนหน้าที่จะได้ฝึกปฏิบัติกัมมัฏฐานนั้น เคยได้รับความรู้เรื่องกัมมัฏฐานมาจากพระอาจารย์เสาร์ ซึ่งท่านไปอบรมประชาชนที่วัดโพนเมือง ท่านอาจารย์เสาร์ให้แนวทางในการ ปฏิบัติกรรมฐานไว้ว่า ให้กำหนดลมหายใจออก ท่านอาจารย์เสาร์ได้ให้ข้อคิดต่อ ไปอีกว่า ซร่างกายของคนเรานั้น เป็นธรรมชาติอย่างหนึ่ง มันทำงานอยู่ตลอดเวลา ลมหายใจเข้า -ออกนั้น มีความสำคัญมาก ถ้าลมไม่ทำงานคนเราจะตายทันที ดังนั้นจึงจำเป็นต้องกำหนดลมหายใจป นอกจากนั้นท่านอาจารย์เสาร์ยังได้ย้ำอีกว่า ซให้คนเราตีกลองคือขันธ์ ๕ ให้แตกป ซึ่งก็หมาย ความว่า ท่านให้ทำความเข้าใจขันธ์ ๕ ให้จงดีให้เข้าใจตามสภาพที่เป็นจริง หลวงปู่ได้ยึดแนวทางในการปฏิบัติของท่านอาจารย์เสาร์ เป็นแนวทางในการปฏิบัติเรื่อยมา นับแต่นั้นต่อมาก็ได้ไปศึกษาและปฏิบัติธรรมร่วมกับอาจารย์ครุฑ ซึ่งเป็นพระขาว (ปะขาว ) และได้รับความรู้ในเรื่องการปฏิบัติธรรม จากท่านอาจารย์นี้เพิ่มเติมเป็นจำนวนมาก ที่จังหวัดเลยนี้ ได้จำพรรษาเป็นเวลา ๑ พรรษา ต่อมาได้รับข่าวโยมพ่อถึงแก่กรรม จึงเดินทางกลับบ้านมาอยู่จำพรรษาที่บ้านเดิม คือ อำเภอนาแก

พ .ศ . ๒๔๗๘ อายุ ๒๐ ปี ได้อุปสมบทเป็นพระภิกษุ และเริ่มศึกษาพระปริยัติธรรม พ .ศ . ๒๔๘๒ อายุ ๒๔ ปี มารดาก็ถึงแก่กรรม เวลานั้นเหลือน้องผู้หญิง ๒ คน ซึ่งยังเล็กมาก จึงได้ลาสิกขาบทออกไปเลี้ยงดูน้อง พ .ศ . ๒๔๘๘ อายุ ๓๐ ปี ได้กลับเข้าอุปสมบทอีกครั้ง และได้ออกไปจำพรรษาที่วัดป่า เป็นเวลา ๓ พรรษา ต่อมาก็ได้ปฏิบัติกัมมัฏฐานพร้อมเป็นครูสอน พระปริยัติธรรมด้วยที่วัดพระพุทธบาทจอมทอง บ้านหนองหอยใหญ่ ต .นาแก อ .นาแก จ .นครพนม พ .ศ . ๒๔๙๕ ได้นำญาติโยมประมาณ ๕ ครอบครัว จากบ้านหนองหอยใหญ่ อ .นาแก มาสร้างบ้านและวัดใหม่ ที่โนนมหาชัย และให้ชื่อบ้านว่า ซบ้านมหาชัยป ในปัจจุบันนี้ ได้สร้างวัดธาตุมหาชัย (เดิมชื่อวัดโฆษการาม ) จนเจริญรุ่งเรืองตราบถึงปัจจุบัน การศึกษา พ .ศ . ๒๔๗๒ สำเร็จการศึกษาชั้นประถมศึกษาปีที่ ๔ โรงเรียนบ้านโพนดู่ บ้านโพนดู่ ต .พุ่มแก อ .นาแก จ .นครพนม พ .ศ . ๒๔๗๙ อายุ ๒๒ ปี สอบไล่ได้นักธรรมชั้นตรี สำนักเรียนคณะจังหวัดนครพนม วัดพระพุทธบาทจอมทอง บ้านหนองหอยใหญ่ อ .นาแก จ .นครพนม พ .ศ . ๒๔๘๘ อายุ ๓๐ ปี สอบไล่ได้นักธรรมชั้นโท สำนักเรียนคณะจังหวัดนครพนม วัดพระพุทธบาทจอมทอง บ้านหนองหอยใหญ่ อ .นาแก จ .นครพนม

พ .ศ . ๒๔๘๙ อายุ ๓๑ ปี สอบไล่ได้นักธรรมชั้นเอก สำนักเรียนคณะจังหวัดนครพนม วัดพระพุทธบาทจอมทอง บ้านหนองหอยใหญ่ อ .นาแก จ .นครพนม การศึกษาพิเศษ ๑ . ได้ศึกษาอักษรธรรม อักษรขอม อักษรไทยน้อย อ่านเขียนได้คล่องแคล่วและมีความชำนาญมาก ๒ . ทรงจำพระปาฏิโมกข์ได้แม่นยำ เป็นพระผู้สวดพระปาฏิโมกข์ในวันทำสังฆกรรมอุโบสถ ตั้งแต่ พ .ศ . ๒๔๙๐ เรื่อยมา ความชำนาญการ มีความชำนาญการแสดงพระธรรมเทศนาโวหาร บรรยายธรรม เทศนาธรรม และเทศนาธรรมแบบปุจฉาวิสัชนา ๒ ธรรมาสน์ จนมีชื่อเสียงโด่งดังไปทั่วเขตอีสานเหนือ ยากที่จะหาพระธรรมรูปอื่นเสมอเหมือน ในสมัยนั้น ชำนาญการเทศนาธรรม ทำนองแหล่ภาษาอีสาน มีความสามารถในการประพันธ์กลอนแหล่ทำนองอีสานได้ เช่น กลอนอัญเชิญพระเวสสันดรเข้าเมือง , พระเวสสันดรทรงพบพระประยูรญาติ พระเวสสันดรลาป่า , นางมัทรีเดินป่า เป็นต้น เป็นพระวิปัสสนาจารย์ใหญ่ สายพระอาจารย์เสาร์ กันตสีโล พระอาจารย์มั่น ภูริทัตโต พระอาจารย์ฝั้น อาจารโร ให้การอบรมวิปัสสนากรรมฐานประจำที่วัดป่ามหาชัย วัดส้างพระอินทร์ และที่วัดภูพานด่านสาวคอย มีความชำนาญการด้านนวัตกรรม การออกแบบก่อสร้างเสนาสนะทั้งงานไม้ งานปูน โดยเป็นผู้นำในการก่อสร้างกุฏิสงฆ์ ศาลาการเปรียญ และพระธาตุมหาชัย (การก่อสร้างครั้งแรก ๆ ทำเองทั้งหมด เพราะสมัยนั้นไม่มีช่างผู้ชำนาญการ และเงิน งบประมาณมีไม่เพียงพอ )

ตำแหน่งงานปกครอง พ .ศ . ๒๕๐๙ เป็นเจ้าอาวาสวัดโฆษการาม (วัดธาตุมหาชัย ในปัจจุบัน ) พ .ศ . ๒๕๐๙ เป็นเจ้าคณะตำบลมหาชัย พ .ศ . ๒๕๑๘ เป็นรองเจ้าคณะอำเภอปลาปาก พ .ศ . ๒๕๑๙ เป็นพระอุปัชฌาย์ พ .ศ . ๒๕๑๙ เป็นเจ้าสำนักศาสนศึกษา ธรรม -บาลี พ .ศ . ๒๕๓๑ เป็นเจ้าคณะอำเภอปลาปาก พ .ศ . ๒๕๔๒ เป็นที่ปรึกษาเจ้าคณะอำเภอปลาปาก สมณศักดิ์ พ .ศ . ๒๕๑๘ พระครูสัญญาบัตรชั้นตรี ที่ ซพระครูสุนทรธรรมโฆษิตป พ .ศ . ๒๕๒๐ พระครูสัญญาบัตรชั้นโท ที่ ซพระครูสุนทรธรรมโฆษิตป พ .ศ . ๒๕๒๘ พระครูสัญญาบัตรชั้นเอก ที่ ซพระครูสุนทรธรรมโฆษิตป พ .ศ . ๒๕๓๕ พระราชาคณะ ชั้นสามัญ ราชทินนาม ซพระสุนทรธรรมากรป งานสาธารณูปการ พ .ศ . ๒๔๙๒ เป็นประธานสร้างอุโบสถ วัดพระพุทธบาทจอมทอง พ .ศ . ๒๔๙๔ เป็นประธานสร้างหอระฆัง วัดพระพุทธบาทจอมทอง พ .ศ . ๒๔๙๘ เป็นประธานนำชาวบ้านมหาชัยสร้างวัดธาตุมหาชัย พ .ศ . ๒๕๐๐ เป็นประธานสร้างพระคู่บ้านมหาชัย ซพระพุทธศักดิ์สิทธิ์ป พ .ศ . ๒๕๑๔ เป็นประธานสร้างพระธาตุมหาชัย พ .ศ . ๒๕๒๐ เป็นประธานสร้างอุโบสถ วัดธาตุมหาชัย

พ .ศ . ๒๕๒๔ เป็นประธานสร้างกำแพงล้อมรอบวัดธาตุมหาชัย พ .ศ . ๒๕๒๗ เป็นประธานสร้างกุฏิสงฆ์ พ .ศ . ๒๕๒๗ เป็นประธานสร้างวัดป่ามหาชัย (อรัญญคาม ) พ .ศ . ๒๕๒๘ เป็นประธานสร้างกุฏิสงฆ์หลังใหม่อีกหลังหนึ่ง พ .ศ . ๒๕๓๔ เป็นประธานสร้างโรงเรียนมัธยม ซโรงเรียนธรรมโฆษิตวิทยาป พ .ศ . ๒๕๓๖ เป็นประธานสร้างโรงเรียนมัธยม ซ โรงเรียนธรรมากรวิทยาป พ .ศ . ๒๕๓๖ เป็นประธานสร้างพระธาตุมหาชัยครอบองค์เดิม พ .ศ . ๒๕๓๗ เป็นประธานสร้างพระพุทธรูปองค์ใหญ่ ณ วัดส้างพระอินทร์ ซพระพุทธการุณป พ .ศ . ๒๕๓๗ เป็นประธานสร้างโรงเรียนมัธยม ซโรงเรียนมหาชัยวิทยาคมป พ .ศ . ๒๕๔๕ เป็นประธานสร้างตึกผู้ป่วย โรงพยาบาลปลาปาก ลักษณะนิสัยทั่วไป พระเดชพระคุณหลวงปู่เป็นพระมหาเถระที่มีอัธยาศัยใจคอกว้างขวาง เยือกเย็น มีความเมตตา กรุณาต่อศิษย์ ตลอดถึงญาติโยมทุกคนที่เข้าหาท่าน ใครก็ตามที่มีปัญหา หรือมีความทุกข์เข้าหาท่าน จะได้รับการต้อนรับจากท่านอย่างดียิ่ง เสมอกันหมด ไม่ว่าคนนั้นจะเป็นใครก็ตาม ต่อครูบาอาจารย์ และพระเถระที่อาวุโสกว่า หลวงปู่จะแสดงอาการอ่อนน้อมถ่อมตนเสมอ โดยไม่เคยจะแสดงอาการแข็งกระด้างใดๆเลย ด้วยเหตุนี้หลวงปู่จึงเป็นที่เคารพนับถือของศิษยานุศิษย์ และญาติโยมโดยทั่วไปเป็นจำนวนมาก นอกจากนี้แล้วหลวงปู่ก็ยังเป็นพระเถระที่มีความตั้งใจ มั่นคง หนักแน่นอีกด้วย จะเห็นได้จาก การที่ท่านตั้งใจจะทำสิ่งใดแล้วจะต้องทำสิ่งนั้นให้สำเร็จให้จงได้ คงเป็นเพราะ

ความตั้งใจจริงและความตั้งใจมั่นคงนี้เอง ที่ทำให้หลวงปู่ทำสิ่งใดก็สำเร็จลุล่วงด้วยดี และรวดเร็วเกินความคาดหมายทุกประการ ตัวอย่างเช่น พระธาตุมหาชัย , อุโบสถ วัดธาตุมหาชัย , กำแพงล้อมรอบวัดธาตุมหาชัย และกุฏิสงฆ์หลังใหม่ ๒ หลัง ซึ่ง สิ่งก่อสร้างแต่ละอย่างล้วน แต่ใช้ค่าก่อสร้างจำนวนมากทั้งสิ้น เมื่อญาติโยมที่มีความ เคารพนับถือในตัวหลวงปู่ทราบ ต่างก็มีจิตศรัทธาช่วยกันสละกำลังทรัพย์มาช่วยในรูป ของกฐินบ้าง ผ้าป่าบ้าง จนงานก่อสร้างดัง กล่าวสำเร็จรวดเร็วเกินคาด อีกประการหนึ่ง โดยอุปนิสัยแล้ว หลวงปู่ท่านถือการ ปฏิบัติกัมมัฏฐานเป็นประจำนับตั้ง แต่อุปสมบทพรรษาแรก จนกระทั้งปัจจุบันนี้

หลวงปู่สอนว่า พระสุนทรธรรมากร (หลวงปู่คำพันธ์ โฆสปัญโญ ) น้ำร้อนลวกลิ้น พระรูปหนึ่งเป็นพระชอบปฏิบัติมีการสำรวมในการฉันอาหารทานมากในการฉันอาหารของท่านนั้น ท่านจะฉันเฉพาะในบาตรเมื่อตักอาหารในบาตรเรียบร้อยแล้ว ท่านจึงใช้น้ำเปล่าเทลงไปในบาตรเพื่อจะให้อาหารนั้นไม่มีรสแล้วจึงค่อยฉัน ก่อนเข้าพรรษา 1 เดือนในปี พ .ศ . 2529 ภิกษุรูปนั้นได้ยินชื่อเสียงของหลวงปู่ก็มากราบนมัสการและจอฟังธรรมกับหลวงปู่ เมื่อเกราบนมัสการเรียบร้อยแล้วจึงกล่าวว่า ภิกษุรูปนั้น ... หลวงปู่ครับผมอยากจะขอธรรมะจากหลวงปู่สักข้อเพื่อเป็นแนวทางในการปฏิบัติด้วยครับ หลวงปู่ ... ทางหลวงปู่เองนิ่งอยู่ครู่หนึ่ง และก็กล่าวว่า นี่คุณ มีพระรูปหนึ่งนะเมื่อเวลาฉันอาหารในบาตรเขาจะต้องเอาน้ำเปล่าเทลงไปในบาตรเพื่อละลายรสในอาหารเพื่อสำรวมลิ้นไม่ให้ลิ้นสำผัสอาหารตามธรรมชาติของลิ้นนั้น หน้าที่ของมันคือรู้รสจะห้ามมันไม่ให้รู้รสไม่ได้แต่เมื่อรู้รสแล้วไม่ให้ไปติดในรสต่างหาก ถ้าไม่อยากให้ลิ้นรู้รสก็เอาน้ำร้อนลวกลิ้นเสียก็สิ้นเรื่องจะได้ไม่ต้อลำบากในการเอาน้ำเปล่าเทใส่บาตรตลอดไป ภิกษุรูปนั้นก็เลยได้เกิดปัญญาในการฉันอาหารมีความประทับในใจธรรมะของหลวงปู่ได้ชี้ทางปัญญาให้เกิดความทึ่งในตัวหลวงปู่มากว่าท่านรู้ได้อย่างไร ปลดหนี้ มีลูกศิษย์ได้ทำวัตถุมงคลรุ่น "ปลดหนี้ "มาให้หลวงปู่อธิษฐานจิตให้ญาติโยมได้นำไปบูชา มีโยมคนหนึ่งถามหลวงปู่ว่า

โยม ... หลวงปู่ค่ะ พระรุ่นปลดหนี้จะช่วยให้หนูหมดหนี้ได้หรือเปล่าค่ะ หลวงปู่ ... ได้ซิ เราก็ทำมาหากินไปเรื่อยๆ เมื่อมีค่อยนำไปใช้หนี้เขาแต่อย่าเอาหนี้มาไว้ข้างหน้าล่ะให้เอาหนี้ไปไว้ข้างหลัง ใจก็ส่วนใจ หนี้ก็ส่วนหนี้ อย่าให้หนี้มันมีอำนาจเหนือใจ ถ้าเป็นหนี้แล้วทำอะไรก็ไม่ดี ไม่มีวันที่จะปลดหนี้ให้หมดหรอก จำไว้ ภิกษุผู้มีความมักมาก ในวันลงอุโบสถเพื่อการฟังสวดพระปาฏิโมกข์ภิกษุในอาวาสต่างๆที่อยู่ใกล้เคียงต่างพากันมาร่วมลงอุโบสถที่วัดหลวงปู่มีหลวงพ่อรูปหนึ่งชอบติเตียนในทานของญาติโยมมาร่วมฟังพระปาฏิโมกข์ด้วยเมื่อสวดเสร็จแล้วหลวงปู่ได้ถามหลวงพ่อรูปนั้นว่า หลวงปู่ เป็นยังไงหลวงพ่อ อยู่ที่วัดเป็นอย่างไรบ้าง หลวงพ่อ ... โอ้ย ...ไม่ค่อยสบายเท่าไร ญาติโยมก็มาวัดน้อยขาดแคลนปัจจัยใช้สอยไปสวดมนต์ตามบ้านญาติโยมก็ถวายปัจจัยไม่คุ้มค่าเหนื่อย หลวงปู่ ... นี่หลวงพ่อตอนสมัยที่หลวงพ่อเป็นฆราวาสนั้นเมื่อเวลามีบุญมีทานหลวงพ่อเคยถวายปัจจัยให้พระมากเท่าไร เมื่อบวชเป็นพระทำไมถึงอยากให้ญาติโยมถวายมากนักล่ะ นับตั้งแต่นั้นมา หลวงพ่อรูปนั้นไม่มาร่วมลงอุโบสถที่วัดหลวงปู่อีกเลย ใส่บาตรพระ วันหนึ่งหลวงปู่พร้อมด้วยศิษย์รูปหนึ่งไปสวดมนต์เย็นที่บ้านของโยมคนหนึ่งโยมคนนี้แก่เคยบวชเป็นพระปฏิบัติมาก่อนรู้จักระเบียบวินัยของพระดีได้กล่าวกับหลวงปู่ว่า ... โยม ... หลวงปู่ครับ ทุกวันนี้ไม่รู้เป็นยังไง ผมไม่ค่อยอยากใส่บาตรพระเลยเพราะพระในเมืองส่วนมาก ทำตัวไม่เหมาะสมกับเพศสมณะเลยผมจึงต้องเลือกใส่บาตรพระเป็นบางรูปเท่านั้นจะทำยังไงดี หลวงปู่ ... คุณโยมอย่าไปมอบที่ตัวบุคคลสิให้ทำใจตัวเองเข้าถึงพระถ้าเราทำใจได้อย่างนี้ใจเราก็บริสุทธิ์ เห็นคนนุ่งเหลืองห่มเหลืองเป็นพระไปบริสุทธิ์ไปหมดทานของเราก็บริสุทธิ์ ตั้งแต่นั้นมาโยมคนนี้ก็เลยใส่บาตรพระได้ทุกรูปโดยไม่ต้องเลือกว่าจะใส่บาตรพระรูปใดอีกเลย วันเกิด หลวงปู่นั้นชอบอบรมสั่งสอนลูกศิษย์เกี่ยวกับพระคุณของแม่อยู่เสมอว่า ... หลวงปู่ ... การจะดูคนว่าคนไหนเป็นคนกตัญญูต่อแม่หรืออกตัญญูให้ดูที่วันเกิดของคนๆ นั้น ลูกศิษย์ ... ดูยังไงครับ หลวงปู่ ... คนที่มีความกตัญยูต่อมารดานั้นเมื่อถึงวันเกิดของเขาเขาจะเข้าวัดทำบุญทำกุศล และอุทิศส่วนกุศลให้มารดาของเขาและละเว้นสิ่งที่ไม่ดีทั้งหลาย ลูกศิษย์ ... แล้วคนอกตัญญูละครับดูยังไงล่ะครับ หลวงปู่ ... คือคนที่ถึงวันเกิดก็จัดเลี้ยงฉลองกันกินเหล้าเมายาสนุกสนานไม่คิดทำบุญทำกุศลให้กับแม่ ของตัวเองเพราะความหลงมาปิดบังตาไว้เขาไม่รู้หรอกว่าวันที่มันเขาเกิดนั้นเป็นวันที่แม่ของตัวเอง เจ็บที่สุด ต้องเสียเลือดต้องเอาชีวิตเข้าแลกถึงจะได้เราออกมาดูโลกหรือบางทีก็ตายไปเลยก็มี นี่แหละอกตัญญู ... ปล่อยนก ในวันหนึ่ง หลวงปู่ได้พาลูกศิษย์ไปนมัสการพระธาตุพนมในบริเวณนั้นมีพวกจับนกขังไว้ในกรงเพื่อให้ผู้ที่มาแสวงบุญได้ซื้อนกไปปล่อยมีคนขายนกผู้หนึ่งเดินมาห

หลวงปู่แล้วพูดว่า ....... คนขายนก ... หลวงปู่ครับ ไม่ซื้อนกไปปล่อยเอาบุญบ้างหรือครับ หลวงปู่ ... ไม่หรอกโยม หลวงปู่ไม่ปล่อยมันหรอก เพราะหลวงปู่ไม่ได้ทำบาป ไม่ได้จับมันมา โยมนั้นแหละควรที่จะปล่อยมันเองเพราะเป็นการไถ่บาป เพราะโยมเป็นผู้ทำบาปจับมันขังไว้

เอกสารอ้างอิง

www.watthatmahachai.com

จัดทำ

e-Book โดย นางกันยารัตน์ แก้วนามไชย เจ้าหน้าที่ห้องสมุด 5 ห้องสมุดประชาชนอำเภอปลาปาก จังหวัดนครพนม